**Postfață**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-am însoțit în tainice dorințe

și ți-am urmat al aripilor vers,

Dar acuzat am fost de ingerințe

într-un candid și tainic Univers.

Dreptatea este astăzi împărțită

Tu ai întregul, eu nu am nimic.

Știu c-am greșit, iar vina amuțită

N-o voi ascunde tainic sub ilic.

O voi clama pe drumul amăgirii,

drept epitaf al unui cuplu sfânt

Sau voi doini tot ce am dat iubirii

când te-am dorit în tainic legământ.

Mai ieri, ți-am spus interna mea trăire:

că nu mă satur să te tot privesc,

că mă scufund, fatidic, în iubire,

dar nu-ndrăznesc să-ți spun cât te iubesc.

M-am folosit de-un vânt de primăvară

ce adia prin spațiul dintre noi,

în aripi injectându-i o povară

eu l-am trimis în timpul dinapoi.

Nu l-am rugat să meargă către creste

în viitorul astăzi neștiut,

să prindă dacă noi vom fi poveste

sau fi-vom, în amor, anacolut.

Povara l-a timis înspre trecuturi

Și-a coborât în timpul negrăit,

când din coconi ne transformam în fluturi

spre-a colora amorul netrăit.

S-a deplasat la zeci de ani distanță

ce astăzi ne separă abisal.

Dând sorții a iubirii consultanță

el a cerut ca eu să-ți fiu vasal.

M-am tot plimbat pe-a timpului alee

și-am asteptat ca să te naști în trup.

Simțeam că te vei naște Galatee,

că nu vom fi al dragostei calup.

Eu am căzut răpus de așteptare

și m-am născut atunci așa cum sunt,

dar n-am greșit crezând c-a mea visare

îmi fi-va în iubire șezământ.

Și peste ani ai coborat din ceruri

Simbol a tot ce eu am plăsmuit.

Nu te-am compus în mii și mii de feluri,

Dar unicat te-am pus la Infinit.

Nu am greșit de am crezut în gânduri

că anii diferență dintre noi

vor fi pârâul fără negre prunduri

ce va spăla o lume de gunoi.

Dar însetat cum sunt de-a ta iubire,

nici nu mai văd c-am devenit pământ!

Că între noi e-atâta osebire!

Cum pot să-ți cer al tau consimțământ?

Eu vin acum c-o ultimă postfață,

e ingerința unui ultim gând:

Tu să mă ierți că m-am născut în față

și-mbătrânesc, un înger așteptând.

În liniștea unui prezent năpraznic

Eu tot mai sper că, poate, nu greșesc

că te admir în al meu fel, obraznic,

Și-ți dau de înțeles că te iubesc!